Translate the text from Welsh to English.



 
Mae Concrit Awyredig Awtoclafiedig Cyfnerth (RAAC) yn ddeunydd a ddefnyddiwyd wrth adeiladu nifer o adeiladau rhwng y 1960au a'r 1990au. Cadarnhawyd ei fod yn bresennol mewn ystod o eiddo sector cyhoeddus ledled y Deyrnas Unedig, gan gynnwys mewn ysgolion ac ysbytai.


Mae Llywodraethau'r DU wedi bod yn ymwybodol o rai o ffactorau risg RAAC ers y 1990au ac mae Llywodraeth Cymru wedi bod yn gweithio gyda Llywodraeth y DU a’r llywodraethau datganoledig eraill ers 2018 wrth reoli RAAC. Tan yn ddiweddar iawn, mae pob llywodraeth wedi ystyried bod y canllawiau ar gyfer rheoli RAAC mewn adeiladau yn ddull cadarn ar gyfer rheoli RAAC, ac o ran sicrhau bod diogelwch y rhai sy’n defnyddio’r adeiladau yn cael blaenoriaeth bob amser.


Yng Nghymru, cafodd awdurdodau lleol wybod am y broblem bosibl â RAAC drwy Gymdeithas Llywodraeth Leol Cymru ym mis Chwefror 2020 yn dilyn hysbysiad diogelwch a gyhoeddwyd yn 2019 gan y Pwyllgor Sefydlog ar Ddiogelwch Strwythurol. Mae dyletswydd statudol ar bob awdurdod lleol i asesu cyflwr adeiladau ac unrhyw risgiau diogelwch, gan gynnwys uniondeb strwythurol pob adeilad o fewn ei ystâd, ac i gadw cofnodion.


Gofynnir am fanylion unrhyw achos neu ymwybyddiaeth o RAAC fel rhan o’r ymarfer casglu data addysg blynyddol ac, ers mis Mawrth eleni, rydym wedi bod yn gweithio’n agos gydag awdurdodau lleol a Chymdeithas Llywodraeth Leol Cymru. Mae nifer o awdurdodau lleol wedi cwblhau adolygiad o’u hystâd ysgolion ac mae’r adolygiad hwnnw ar y gweill mewn awdurdodau eraill. Ym mis Mai, comisiynwyd arolwg o gyflwr ac ynni yr holl ysgolion a cholegau sy’n cael eu hariannu gan y wladwriaeth. Byddai natur yr arolwg hwn yn amlygu unrhyw strwythurau yr amheuir eu bod yn cynnwys RAAC, i’w harchwilio ymhellach gan beirianwyr strwythurol arbenigol. 


Ym mis Gorffennaf 2023 sefydlodd Swyddfa Cabinet y DU Weithgor Trawslywodraethol ar Goncrit Awyredig Awtoclafiedig Cyfnerth (RAAC), gan estyn gwahoddiad i Lywodraeth Cymru ar 21 Awst. Bu un o swyddogion Llywodraeth Cymru yn ail gyfarfod y Gweithgor ar 24 Awst. Ni chodwyd unrhyw dystiolaeth newydd mewn perthynas â risgiau RAAC na’r gwaith o’i reoli yn y cyfarfod hwn.


Ar 31 Awst 2023 cyhoeddodd Llywodraeth y DU ganllawiau newydd ar RAAC mewn lleoliadau addysg. Ers hynny, mae Gweinidogion Llywodraeth y DU wedi datgan droeon bod nifer o achosion wedi digwydd dros gyfnod yr haf a arweiniodd at risg ddiogelwch uwch mewn perthynas â’r defnydd o RAAC. Ni chafodd y dystiolaeth newydd hon ei chyflwyno i Lywodraeth Cymru ar unrhyw adeg.


Yn ystod trafodaethau ar 1 Medi, rhannodd Llywodraeth y DU ar lafar rywfaint o’r dystiolaeth newydd hon. Er inni ofyn amdani sawl gwaith, ni chawsom y dystiolaeth newydd yn ysgrifenedig, tan neithiwr.


Neithiwr (nos Sul) am 18\.57, anfonodd Llywodraeth y DU beth o’r dystiolaeth yr ydym wedi bod yn gofyn amdani. Mae’n anffodus dros ben bod y dystiolaeth sydd, i bob golwg, wedi bod yn datblygu dros yr haf wedi’i dal yn ôl nes y noson cyn diwrnod cyntaf y tymor newydd. Mae hefyd yn anghyflawn, sy’n golygu nad oes gennym y darlun llawn y tu ôl i newid polisi sydyn Adran Addysg San Steffan o ran rheoli RAAC mewn ysgolion. Rydym yn parhau i ofyn am adroddiadau strwythurol manwl peirianwyr yn amlinellu’n glir amserlen a dadansoddiad technegol o’r digwyddiadau a arweiniodd at gyhoeddiad dydd Iau diwethaf bod ysgolion yn cau. Gall swyddogion ystyried hyn wedyn a’i rannu ag awdurdodau lleol, sydd â chyfrifoldeb statudol dros adeiladau ysgolion yng Nghymru.


Er mai rhannol yn unig yw’r dystiolaeth newydd sydd gennym, mae’n dynodi y gallai fod angen newid y ffordd yr eir ati i sicrhau diogelwch mewn perthynas â RAAC, ynghyd â’r dull o sicrhau iechyd a diogelwch cyffredinol y gallai fod angen inni ei ddilyn.


Mewn ymateb i gyhoeddiad yr wythnos diwethaf yn Lloegr, rydym wedi bod mewn cysylltiad â phob awdurdod lleol yng Nghymru dros y dyddiau diwethaf. Yn sgil y trafodaethau hyn, dim ond dwy ysgol sydd wedi’u nodi fel rhai â RAAC, ac mae’r ddwy ysgol wedi bod yn rheoli’r rhannau hynny o’u hadeiladau sy’n cynnwys RAAC yn ddiogel, yn unol â chyngor arbenigwyr.


Rydym wrthi’n gwneud gwaith pellach i asesu’r union sefyllfa ledled Cymru, ac mae adolygiad o’r wybodaeth ddiweddaraf sydd gan awdurdodau lleol ar y gweill. Rydym yn disgwyl i ganlyniadau hwnnw ddod i law o fewn y pythefnos nesaf. Ar ôl inni weld yr wybodaeth hon, awn ati i ymgysylltu â pheirianwyr strwythurol arbenigol i weithio’n gyflym gydag awdurdodau lleol a sefydliadau addysg bellach yng Nghymru i werthuso ar frys unrhyw achosion newydd a ddaw i’r amlwg o RAAC mewn adeiladau addysgol. Rydym yn rhagweld y caiff y gwaith hwn ei gwblhau erbyn diwedd Rhagfyr.


Mae dull gweithredu Cymru yn wahanol i ddull Adran Addysg San Steffan – sydd ar hyn o bryd yn gofyn i ysgolion fynd ati eu hunain i wneud yr asesiad cychwynnol am bresenoldeb RAAC – ond rydyn ni’n teimlo y bydd yr amserlen yng Nghymru yn cael ei chyflawni mewn cyfnod digon tebyg i amserlen Adran Addysg San Steffan a llywodraethau eraill y DU.


Rydym wedi cynnal sawl trafodaeth gyda’r awdurdod lleol sy’n gyfrifol am y ddwy ysgol lle mae RAAC yn bresennol ac yn cael ei reoli’n weithredol, ac rydym wedi rhannu’r wybodaeth newydd a gawsom neithiwr gyda nhw. Mae’r ddwy ysgol yn Ynys Môn. Am 8 o’r gloch y bore ‘ma, cyfarfu swyddogion o Ynys Môn â’u cynghorwyr technegol i ailasesu’r adeiladau perthnasol yng ngoleuni’r wybodaeth newydd honno. Ar sail yr wybodaeth ddiweddaraf, mae Ynys Môn wedi gwneud y penderfyniad anodd i gau’r ddwy ysgol dros dro i ddysgwyr, a oedd i fod i ddychwelyd i’r ysgol yfory, hyd nes i asesiad llawn o’r sefyllfa gael ei gynnal yr wythnos hon. 


Mae'r awdurdod lleol yn gweithio gyda phenaethiaid y ddwy ysgol, sef Ysgol David Hughes ac Ysgol Uwchradd Caergybi, i roi gwybod i rieni a gofalwyr y bydd y ddwy ysgol ar gau dros dro i ddysgwyr. Caiff yr ysgolion eu cau fel y gellir cynnal archwiliadau diogelwch pellach a chynllunio trefniadau amgen. 


Er bod hon yn sefyllfa anodd iawn i rieni a gofalwyr ar fyr rybudd, mae iechyd a diogelwch dysgwyr, athrawon, staff, rhieni a gofalwyr yn parhau i fod yn flaenoriaeth allweddol. Yn sicr, rydym yn rhannu'r rhwystredigaeth ynghylch y sefyllfa anffodus hon y mae Llywodraeth Cymru ac Ynys Mon yn ei hwynebu yng ngoleuni'r wybodaeth newydd, a oedd heb ddod i law tan neithiwr gan Adran Addysg San Steffan.


Dros y 9 mlynedd diwethaf, mae Cymru wedi bod yn gweithredu rhaglen helaeth ar gyfer adnewyddu ac adeiladu ysgolion a cholegau newydd, gan uwchraddio a disodli'r rhai sydd fwyaf angen eu disodli am resymau diogelwch ac ansawdd. Mae ein rhaglen Cymunedau Dysgu Cynaliadwy (a elwir gynt yn rhaglen Ysgolion a Cholegau ar gyfer yr 21ain Ganrif) yn darparu'r rhaglen adeiladu fwyaf ers y 1960au i fynd i’r afael ag adeiladau ysgolion a cholegau addysg bellach sy’n heneiddio yng Nghymru. O ganlyniad i’r ymrwymiad cryf i wella cyfleusterau ar gyfer ein dysgwyr, cynyddodd Llywodraeth Cymru lefel y cyllid cyfalaf sydd ar gael drwy'r rhaglen Cymunedau Dysgu Cynaliadwy i £300m bob blwyddyn ar gyfer y cyfnod 2022/23 i 2024/25 – sy’n cynrychioli cynnydd o 33% o'i gymharu â llinell sylfaen 2021/22\.  Hyd yn hyn mae dros £2\.35 biliwn wedi'i dargedu at brosiectau adeiladu newydd ac adnewyddu sylweddol.


O'r 1,463 o ysgolion a gynhelir yng Nghymru, manteisiodd fwy na 140 o ysgolion o'r buddsoddiad hwn o dan y don fuddsoddi gyntaf, ac mae 200 o ysgolion a cholegau yn elwa ar y don bresennol. Mae hyn, ynghyd â'r ffaith bod Llywodraeth Cymru wedi buddsoddi £203m mewn cyfalaf cynnal a chadw dros y 4 blynedd diwethaf, yn golygu bod awdurdodau lleol a sefydliadau addysg bellach yng Nghymru wedi gallu mynd i'r afael ag agweddau allweddol ar gynnal a chadw mewn perthynas â’u hysgolion a'u colegau. Wrth ystyried RAAC, mae cynnal a chadw adeiladau ysgolion a cholegau a cheisio atal dŵr rhag treiddio i mewn i’r adeiladau yn feini prawf allweddol wrth gynnal eu huniondeb strwythurol. Mae'r cyllid hefyd wedi galluogi awdurdodau lleol a sefydliadau addysg bellach i gael gwared ar asbestos mewn ysgolion a cholegau, sydd wedi helpu i ddod o hyd i RAAC a’i asesu.    


Byddaf yn rhoi gwybod y newyddion diweddaraf ichi ar ddiwedd yr wythnos hon.


Cyhoeddir y datganiad hwn yn ystod y toriad er mwyn rhoi’r wybodaeth ddiweddaraf i aelodau. Os bydd yr Aelodau am imi wneud datganiad pellach neu ateb cwestiynau ar hyn pan fydd y Senedd yn dychwelyd, byddwn yn fwy na pharod i wneud hynny.







Translation:


 
Reinforced Autoclaved Aerated Concrete (RAAC) is a material used in construction in many buildings between the 1960s and 1990s. Its presence has been confirmed in a range of public sector properties across the United Kingdom including schools and hospitals. 


UK Governments have been aware of some of the vulnerabilities of RAAC since the 1990s and the Welsh Government has been working with the UK Government and other Devolved Governments since 2018 in the management of RAAC. Until very recently the guidance for the management of RAAC in buildings has been considered by all governments as being a robust approach towards managing RAAC and in ensuring building occupants safety is prioritised at all times.


In Wales, local authorities were made aware of the potential issue with RAAC through the Welsh Local Government Association (WLGA) in February 2020 following a safety alert published in 2019 by the Standing Committee on Structural Safety (SCOSS). Local Authorities have a statutory duty to assess condition and safety risks including structural integrity for all buildings within their school estate and to maintain records. 


Details of any instance or awareness of RAAC is being requested as part of the annual education data collection exercise and, since March this year, we have been working closely with local authorities and the WLGA. A number of local authorities have completed their school estate review and it is underway in others. In May, we commissioned a condition and energy survey of all state funded schools and colleges. The nature of the survey would highlight any structures suspected of containing RAAC for further inspection by specialist structural engineers. 


In July 2023 the UK Cabinet Office established the Cross\-Government Reinforced Autoclaved Aerated Concrete (RAAC) Working Group, extending an invitation to the Welsh Government on the 21 August.  A Welsh Government official attended the Working Group’s second meeting on 24 August.  No new evidence in respect of RAAC risks or its management were raised at this meeting.


On 31 August 2023 the UK Government announced new guidance on RAAC in education settings.  Since then, UK Government Ministers have repeatedly stated that a number of incidents happened over the Summer period which led to there being a heightened safety risk regarding the usage of RAAC.  At no point was this new evidence flagged to the Welsh Government.


During discussions on 1 September, the UK Government verbally shared some of this new evidence.  Despite repeated requests, we were not sent the new evidence in writing, until last night.


Last night (Sunday) at 18\.57, the UK Government sent some of the evidence that we have repeatedly requested. It is hugely regrettable that the evidence that has apparently been developed over the summer has been withheld until the night before the first day back of term.  It is also incomplete, leaving us without the full rationale for the DfE’s sudden policy change towards the management of RAAC in schools.  We continue to request detailed structural engineer reports that clearly set out the timeline and technical analysis of events leading up to last Thursday’s announcement of school closures. This can then be reviewed by officials and shared with local authorities who have statutory responsibility for school buildings in Wales.


While only partial, the new evidence indicates that there may need to be a change in the approach towards how RAAC safety is undertaken and the health and safety management approach we may need to take.


In response to last week’s announcement in England, we have been in contact with all local authorities in Wales over recent days. In these discussions, only two schools have been identified as having RAAC and both schools have been managing the parts of their buildings which contain RAAC safely, in accordance with expert advice.


We are undertaking further work to verify the position across Wales and a review of the latest information held by local authorities is underway. We expect to have the results of that within the next two weeks.  Upon receipt of this information we will engage with specialist structural engineers to work at pace with local authorities and further education institutions in Wales in undertaking urgent appraisal of any newly identified instances as to the presence of RAAC in education buildings.  We anticipate completion of this work by the end of December.


The approach in Wales differs from that of the DfE – who are currently asking schools directly to undertake the initial assessment for the presence of RAAC – but we feel that the delivery timeline in Wales is likely to be not too dissimilar to that of the DfE and other UK Governments.


We have held several discussions with the local authority responsible for the two schools where RAAC is present and being actively managed, and we have provided them with the new information we received last night. Both schools are in Ynys Mon.  Officials from Ynys Mon met at 8am this morning with their technical advisers to reassess the operation of the relevant buildings in light of that new information. Based on the latest information Ynys Mon has made the difficult decision to temporarily close both schools to learners, who were due to return to school tomorrow, until a full assessment of the situation is undertaken this week. 


The local authority is working with the headteachers of the two schools, Ysgol David Hughes and Ysgol Uwchradd Caergybi, to inform parents and carers that both schools will be temporarily closed for learners so that further safety inspections can be carried out and that alternative planning can take place. 


Whilst this will be extremely difficult for parents and carers at such short notice, the health and safety of learners, teachers, staff, parents and carers remains the key priority.  Indeed, we share the frustration at this unfortunate situation to which both the Welsh Government and Ynys Mon faced in light of the new information received from the DfE only yesterday evening.


Over the last 9 years, Wales has had an extensive programme for the refurbishment and building of new schools and colleges, upgrading and replacing those which are most in need of replacement for safety and quality reasons. Our Sustainable Communities for Learning Programme (formerly 21st Century Schools and Colleges) is delivering the biggest new school and further education building programme in Wales since the 1960’s to address an ageing estate. Such is the commitment to improving facilities for our learners, the Welsh Government increased the level of capital funding available through the Sustainable Communities for Learning programme to £300m annually for the period 2022/23 to 2024/25 representing an increase of 33% when compared to the 2021/22 baseline.  To date more than £2\.35 billion has been targeted towards new\-build and major refurbishment projects.


Of the 1,463 state maintained schools in Wales, more than 140 schools benefitted from this investment under the first wave of investment and 200 schools and colleges are benefiting from the current wave.  This, together with the fact that the Welsh Government has invested £203m in capital maintenance over the last 4 years means that local authorities and further education institutions in Wales have been able to address key aspects of maintenance to their schools and colleges.  When considering RAAC, planned maintenance of school and college buildings and addressing water ingress is confirmed as a key criteria in maintaining their structural integrity. The funding has also enabled local authorities and further education institutions to undertake the removal of asbestos in schools and colleges which has aided access for the identification and assessment of RAAC.  


I will provide further updates later this week.


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.